**LĒMUMS**

Liepājā

|  |  |
| --- | --- |
| 2023. gada 21. decembrī | Nr.484/14  (prot. Nr.14, 47.§) |

Par zemes vienību daļu Liepājā

elektrouzlādes staciju ierīkošanai

(1. lote) zemes nomas tiesības

izsoles rezultātu apstiprināšanu

Lai apstiprinātu izsoles rezultātus, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes noma un apbūves tiesības noteikumi” 32., 43. un 44. punktu, Liepājas valstspilsētas pašvaldības domes 2023. gada 19. oktobra lēmumu Nr.362/11 “Par zemes vienību daļu Liepājā nomas tiesības izsoles noteikumiem elektrouzlādes staciju ierīkošanai (1. lote)”, Liepājas valstspilsētas pašvaldības domes 2023. gada 19. oktobra noteikumu Nr.49 “Liepājas valstspilsētas pašvaldības nekustamo īpašumu – zemes vienību daļu – nomas tiesības izsoles noteikumi elektrouzlādes staciju ierīkošanai (1. lote)”, turpmāk – noteikumi Nr.49, 7.2. punktu, izskatot SIA “Ignitis Latvija” 2023. gada 21. novembrī pulksten 13.31 iesniegto pieteikumu zemes nomas tiesības izsolei elektrouzlādes staciju ierīkošanai (1. lote), Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 27. novembra lēmumu zemes nomas tiesības izsoles protokolā (sēdes protokols Nr.23, 1.#) un Liepājas valstspilsētas pašvaldības domes pastāvīgās Attīstības komitejas 2023. gada 14. decembra lēmumu (sēdes protokols Nr.12), Liepājas valstspilsētas pašvaldības dome **nolemj:**

1. Apstiprināt zemes vienību daļu zemes nomas tiesības elektrouzlādes staciju ierīkošanai (1. lote) 2023. gada 27. novembra izsoles rezultātus.

2. Uzdot Liepājas valstspilsētas pašvaldības iestādei “Liepājas Nekustamā īpašuma pārvalde” veikt nepieciešamās darbības zemes nomas līguma noslēgšanai ar SIA “Ignitis Latvija” (reģistrācijas Nr. 40103642991; juridiskā adrese: Gustava Zemgala gatve 74A, Rīga) par zemes vienību daļu elektrouzlādes staciju ierīkošanai (1. lote) nomas tiesību uz termiņiem, kas norādīti noteikumu Nr.49 1.1. punktā, nosakot nosolīto nomas maksu par elektrouzlādes staciju ierīkošanu (1. lote) – 10 040,00 EUR (desmit tūkstoši četrdesmit *euro*) gadā. Papildus nomas maksai nomnieks maksā valstī noteikto pievienotās vērtības nodokli.

3. Gadījumā, ja SIA “Ignitis Latvija” 15 (piecpadsmit) dienu laikā no Liepājas valstspilsētas pašvaldības domes lēmuma pieņemšanas dienas zemes nomas līgumu neparaksta, nomas līguma slēgšana tiek piedāvāta izsoles dalībniekam, kurš ir piedāvājis nākamo augstāko nomas maksu, un nomas līgums bez atsevišķa domes lēmuma noslēdzams ar AS “Latvenergo” par izsolē nosolīto nomas maksu.

4. Ja neviens no izsoles dalībniekiem nomas līgumu nenoslēdz pašvaldības noteiktajā termiņā un kārtībā, šis lēmums, Liepājas valstspilsētas pašvaldības domes 2023. gada 19. oktobra lēmums Nr.362/11 “Par zemes vienību daļu Liepājā nomas tiesības izsoles noteikumiem elektrouzlādes staciju ierīkošanai (1. lote)” un noteikumi Nr.49 atzīstami par spēku zaudējušiem.

5. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma 2. un 3. punkta izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam, Sabiedrisko attiecību un mārketinga daļai | |